|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | Odluka o visini poreznih stopa u Općini Punat |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta | Sukladno odredbi članka 13. Zakona o porezu na dohodak ("Narodne novine", broj 115/2016, 106/2018, 121/2019, 32/2020, 138/2020, 151/2022) propisano je da se godišnjim dohotkom smatra ukupan iznos (zbroj), između ostalog, dohotka od nesamostalnog rada koji porezni obveznik ostvari tijekom poreznog razdoblja (kalendarske godine). Na tako utvrđeni godišnji dohodak obračunava se godišnji porez na dohodak od nesamostalnog rada po stopama od 20 % (na poreznu osnovicu do 360.000,00 kuna) odnosno od 30 % (na dio porezne osnovice koji prelazi iznos od 360.000,00 kuna) (čl. 19. Zakona).Zakonom o izmjenama i dopunama Zakona o porezu na dohodak promijenila se visina porezne osnovice na koju se plaća porez na dohodak tako da se godišnji porez na dohodak plaća po nižoj stopi na poreznu osnovicu do visine 50.400,00 eura te po višoj stopi na dio porezne osnovice koji prelazi iznos od 50.400,00 eura. Također izmjenama Zakona nadležnost za određivanje visine poreznih stopa dana je predstavničkim tijelima jedinica lokalne samouprave te se može propisati niža stopa u granicama od 15% do 22% te viša stopa u granicama od 25% do 33%.Općinski načelnik predlaže da stope budu minimalne kako bi se povećale plaće i standard mještana Općine Punat. |
| Datum dokumenta | 10. listopada 2023. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o visini poreznih stopa u Općini Punat. |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 10. studenoga 2023. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| – ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Nataši Kleković, dipl.iur., savjetnica za imovinsko-pravne i opće poslove, pismeno na adresu Općine Punat, Novi put 2, 51521 Punat ili putem elektronske pošte na e-mail adresu: natasa.klekovic@punat.hr  |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |